**Tekst**

Često za zabavu mornari na brodu

Love albatrose, bijele morske ptice

Što prate brodove uz duboku vodu

Kao ravnodušne, tihe suputnice.

Tek što ih uhvate i na daske stave,

Vladarice neba nespretno i bijedno

Spuste svoja krila i, pognute glave,

Drže ih ko vesla postiđeno, čedno.

O, kako je mlohav taj putnik krilati!

Nedavno prekrasan, kako li je ružan!

Netko mu kljun draži onim što dohvati,

Drugi oponaša hod mu tako tužan.

Pjesnik je nalik tom gospodaru neba

Što živi u buri i carskog je roda,

U zemaljskoj hajci nema što mu treba

I silna mu krila ne daju da hoda.

***.***

**Upute**

Svoj školski esej oblikujte kao zaokruženu cjelinu s uvodom, razradom i zaključkom. Pazite da Vaš školski esej bude pravopisno i gramatički točan. Sve smjernice morate uvrstiti u svoj školski esej. Redoslijed ponuđenih smjernica ne obvezuje Vas u oblikovanju školskoga eseja.

**Smjernice**

Prepoznaj pjesmu, vrstu pjesme, kompoziciju, zbirku pjesama u kojoj je i ova, autora, književno razdoblje. Odredite temeljni problem pjesme. Koga metaforički-alegorički predstavlja ova morska ptica i zašto? Kakav je i zbog čega život takvih ljudi? Opišite kako se okolina odnosi prema njima i kako se on osjeća u tome okruženju. Iznesite svoje mišljenje o ulozi i položaju umjetnika u suvremenome svijetu. Je li djelo aktualno i kako? Obrazložite svoje tvrdnje.